לס (ספר)

לס (באנגלית: Less) הוא רומן קומי-סאטירי מאת הסופר האמריקאי אנדרו שון גריר שפורסם לראשונה בשנת 2017. עלילת הספר עוקבת אחרי ארתור לס, סופר הומוסקסואל המתקרב לגיל 50, כשהוא מטייל ברחבי העולם, במסע יחסי ציבור לקידום ספרו החדש.

הספר עוסק במספר נושאים, כגון מערכת יחסים להט"בית, הזדקנות ומסעות. גריר החל לכתוב את הספר כ"רומן רציני מאוד", אך מצא כי "הדרך היחידה לכתוב על [להיות הומו והזדקנות] היא להפוך אותו לסיפור מצחיק, ומצאתי כי על ידי צחוק מעצמי, יכולתי למעשה להתקרב לרגש אמיתי - קרוב יותר למה שרציתי בספרי הרציניים יותר".

הספר זכה בפרס פוליצר לשנת 2018. בדיווח על הזכייה בפרס, סוכנות הידיעות AP כתבה בטעות כי שמו של הרומן הוא "Fearless", ולא "Less". הספר נכנס אל רשימת רבי-המכר של הניו יורק טיימס, זכה בפרס הספרות של צפון קליפורניה, והיה מועמד לפרס למדא לספרות.

קישורים חיצוניים

הערות שוליים

להט"ב בארצות הברית
ספרות להט"ב
ספרי 2017
ספרים אמריקאיים
ספרים שזכו בפרס פוליצר לסיפורת
רומנים (סוגה ספרותית)